आंध्र प्रदेश सरकार ने प्रशासनिक सेवा के 32 अधिकारियों का ट्रांसफर करके तैनाती दी है | Hind Khabar
Home newsticker आंध्र प्रदेश सरकार ने प्रशासनिक सेवा के 32 अधिकारियों का ट्रांसफर करके...
आंध्र प्रदेश सरकार ने नौकरशाही में व्यापक फेरबदल करते हुए भारतीय प्रशासनिक सेवा के 32 अधिकारियों का ट्रांसफर करने के साथ ही सात अन्य को नई तैनाती दी है। ट्रांसफर के आदेश शुक्रवार आधी रात को जारी किये गए।
दो अन्य आईएएस अधिकारी 2015 बैच के वी. विनोद कुमार और सी एम साईकांत वर्मा को संयुक्त कलेक्टर के पद पर पदोन्नत करते हुए क्रमश: पार्वतीपुरम और सीतमपेट में एकीकृत जनजाति विकास एजेंसी में परियोजना अधिकारी के पद पर तैनाती दी गई है। मुख्य सचिव एल वी सुब्रमण्यम ने ट्रांसफर और नियुक्ति की अधिसूचना वाला सरकारी आदेश जारी किया।
सरकार ने 1992 बैच के बुधिति राजशेखर को अब स्कूली शिक्षा का प्रमुख सचिव बनाया है। बी उदयलक्ष्मी (1993 बैच) को श्रम और रोजगार विभाग की प्रमुख सचिव बनाया गया है।